
Annunciatio

A kép a Bellini Angyali üdvözlet parafrázisa. A választott képet nem lemásolni akartam, hanem egyes elemeit megtartani, másokat elhagyni, hozzátenni a saját gondolataimat. Az célom többek között az aktualizálás volt, az egyik módja ennek az eszközválasztás, hogy a ma emberéhez tudjon szólni. A kollázsban nagyon sok lehetőség van, mert ebben a vegyes technikában bármilyen anyagot felhasználhatunk tetszés szerint, hogy elérjük a kívánt hatást.
Az „Annunciation” címet adtam a munkámnak, így ha a néző nem ismerné az eredeti Bellini képet a cím útmutatást tud adni a kép megértéséhez.
Az ablakon át látható tájat nem vettem át Bellini képéről, mert nem szerettem volna pontosan meghatározni a szoba és az épület helyét, és így csak a szobára figyelünk. A figurák hiánya, az üres tér indítja el a gondolkodás menetét: Miért nincsenek ott a szereplők, hol vannak? A helyszínt az esemény előtt vagy után látjuk? Ha jövő, akkor várakozás, ha múlt, akkor emlékezés. Az ismert történet jelentőséggel ruházza fel a teret.



